**Αγαπητές μαθήτριες,**

**Αγαπητοί μαθητές,**

**Αγαπητοί συνάδελφοι εκπαιδευτικοί,**

**Με την ευκαιρία της έναρξης του νέου σχολικού έτους 2014-2015, θα ήθελα να εκφράσω σε όλους σας τις θερμότερες ευχές μου για μια δημιουργική και εποικοδομητική χρονιά. Εύχομαι με σύμπνοια και πνεύμα συνεργασίας να υλοποιήσουμε τους στόχους της παιδαγωγικής διαδικασίας γιατί η Παιδεία είναι η κινητήριος δύναμη για την πρόοδο και την ευημερία της κοινωνίας μας. Όλοι μαζί θα εργαστούμε καθημερινά για να μεταδώσουμε τη γνώση και να μεταλαμπαδεύσουμε τις αξίες του πολιτισμού μας.**

**Θα ήθελα να κάνω ιδιαίτερη αναφορά στις μαθήτριες και τους μαθητές της πρώτης τάξης του Γυμνασίου μας, τα λεγόμενα "πρωτάκια" που σίγουρα αισθάνονται μεγαλύτερη αγωνία για το ταξίδι τους στη Γνώση. Σε σας τα "πρωτάκια" σας εύχομαι ιδιαίτερα καλή αρχή. Εμείς θα είμαστε συνέχεια δίπλα σας και θα σας βοηθήσουμε στην προσαρμογή σας στην νέα σας σχολική ζωή.**

**Με αυτές τις σκέψεις, θα ήθελα να διαβεβαιώσω τις μαθήτριες, τους μαθητές και τους καθηγητές ότι θα είμαι στο πλευρό όλων σας, για να στηρίζω καθημερινά την κάθε σας προσπάθεια, να αφουγκράζομαι και να επιλύω τα προβλήματά σας.**

 **Η ΔΙΕΥΘΥΝΤΡΙΑ**

 **ΠΑΡΑΣΚΕΥΗ ΞΑΝΘΟΥΛΗ**